ત્રિનેશ્વર મહાદેવનાં સાનિધ્યમાં વિશ્વપ્રસિદ્ધ તરણેતર મેળાની બુધવારના દિવસે શરૂઆત થયા બાદથી મોટી સંખ્યામાં લોકો પહોંચી રહ્યા છે. જુદી જુદી સ્પર્ધાનું આયોજન પણ અહીં કરવામાં આવ્યું છે. આ ઉપરાંત લોક સંસ્કૃતિના દર્શન થઇ રહ્યા છે. મેળાનાં પ્રારંભમાં મહિલા અને બાળ વિકાસ મંત્રી ગણપતભાઈ વસાવા પણ પહોંચ્યા હતા. ગુજરાતનાં વિકાસને ઉજાગર કરતી પ્રદર્શની પણ રજૂ કરવામાં આવી હતી. આ વખતે તરણેતર લોક મેળામાં અનેક વિશેષતાઓ રાખવામાં આવી છે જેમાં ગ્રામિણ ઓલિમ્પિકનો સમાવેશ થાય છે. આ ઉપરાંત જુદા જુદા પ્રકારના આકર્ષક કલાકારો તમામનું ધ્યાન ખેંચી રહ્યા છે. લોકસંસ્કૃતિના દર્શન આમા થઇ રહ્યા છે. ગ્રામિણ ઓલિમ્પિકમાં આ વખતે ૧૦૦ મીટર, ૧૫૦૦મી, ૮૦૦ મીટર દોડનું આયોજન પણ પ્રથમ દિવસે થયું હતું જેમાં રોકડ ઇનામ પણ આપવામાં આવ્યા હતા. ચાર દિવસ સુધી ચાલનાર મેળામાં હજારોની સંખ્યામાં લોકો પહોંચી રહ્યા છે.